b'\n_START_ARTICLE_\nSpecifi\xc4\x8dni impulz\n_START_PARAGRAPH_\nSpecifi\xc4\x8dni impulz (oznaka I\xe2\x82\x9b\xe2\x82\x9a) je parameter, ki ozna\xc4\x8duje u\xc4\x8dinkovitost (izkoristek) raketnih in reaktivnih motorjev. Podaja silo, ki jo proizvede motor na enoto \xc4\x8dasa in porabljenega goriva. \xc4\x8ce je enota goriva podana v te\xc5\xbei (kilopondi ali newtoni), potem ima specifi\xc4\x8dni impulz enoto sekunde (s). \xc4\x8ce pa je enota goriva dana kot masa (kilogrami), so enote specifi\xc4\x8dnega impulza v efektivni hitrosti. Za spreminanje enega v drugega se uporablja konstanto g._NEWLINE_Aktualna hitrost izpuha je povpre\xc4\x8dna hitrost izpuha, ki zapusti vozilo. Efektivna izpu\xc5\xa1na hitrost je izpu\xc5\xa1na hitrost, ki bi bila potrebna, da motor proizvede enak potisk v vakuumu. V primeru rakete v vakuumu sta enaka, se pa zelo razlikujeta v primeru reaktivnega motorja, ki uporablja zrak kot oksidator. Pri slednjem dobi ve\xc4\x8dji potisk, ker pospe\xc5\xa1uje tudi zrak. Specifi\xc4\x8dni impulz in effektivna hitrost izpuha sta proporcionalna._NEWLINE_Ve\xc4\x8dji kot je specifi\xc4\x8dni impulz, manj\xc5\xa1a je poraba goriva (propelanta). SFC (Specific Fuel Consumption) \xe2\x80\x93 specifi\xc4\x8dna poraba goriva.'